**Balatonföldvár Város Önkormányzata Képviselő-testületének**

**4/2023. (II. 24.) önkormányzati rendelete**

**a helyi szociális ellátásokról szóló 6/2021. (VI.11.) önkormányzati rendelet módosításáról**

Balatonföldvár Város Önkormányzatának Képviselő-testülete a szociális igazgatásról és a szociális ellátásról szóló 1993. évi III. törvény 92. § (1) bekezdésében és 132. § (4) bekezdés d) és g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a 7. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, a következőket rendeli el:

**1. §**

A helyi szociális ellátásokról szóló 6/2021. (VI. 11.) önkormányzati rendelet 1. § (4) bekezdés b) pontja helyébe a következő rendelkezés lép:

*(A személyes gondoskodást nyújtó ellátások tekintetében a rendelet hatálya kiterjed:)*

„*b)* a Balatonföldvári Többcélú Kistérségi Társulás által fenntartott Szociális és Gyermekjóléti Szolgálat által (a továbbiakban: Szolgálat) a Balatonföldvári Többcélú Kistérségi Társulás településeinek (Balatonföldvár, Balatonőszöd, Balatonszárszó, Balatonszemes, Bálványos, Kereki, Kőröshegy, Kötcse, Nagycsepely, Pusztaszemes, Szántód, Szólád, Teleki) területén végzett családsegítésre, házi segítségnyújtásra és gyermekjóléti szolgáltatásra,”

**2. §**

A helyi szociális ellátásokról szóló 6/2021. (VI. 11.) önkormányzati rendelet 2. § (2) bekezdés b) pontja helyébe a következő rendelkezés lép:

*(Az e rendeletben felsorolt személyes gondoskodást nyújtó alapellátások keretében az ellátást biztosító intézménybe történő felvétel, valamint az ellátások igénybevétele iránti kérelmet)*

„*b)* családsegítés, házi segítségnyújtás és gyermekjóléti szolgálat esetében a Szolgálat vezetőjéhez,”

*(kell benyújtani.)*

**3. §**

A helyi szociális ellátásokról szóló 6/2021. (VI. 11.) önkormányzati rendelet 22. § (1) bekezdése helyébe a következő rendelkezés lép:

„(1) A jogviszony keletkezéséről és az ellátás iránti kérelemről étkeztetés esetében a Humán Bizottság, családsegítés és házi segítségnyújtás tekintetében a Szolgálat vezetője, támogató szolgáltatás és nappali ellátás esetében az ellátást biztosító intézmény vezetője dönt.”

**4. §**

A helyi szociális ellátásokról szóló 6/2021. (VI. 11.) önkormányzati rendelet 4. melléklete az 1. melléklet szerint módosul.

**5. §**

A helyi szociális ellátásokról szóló 6/2021. (VI. 11.) önkormányzati rendelet

*a)* 4. § (2) bekezdésében az „az öregségi nyugdíj legkisebb” szövegrészek helyébe az „a szociális vetítési alap” szöveg,

*b)* 9. § (2) bekezdés b) pont ba) alpontjában az „az öregségi nyugdíj legkisebb” szövegrész helyébe az „a szociális vetítési alap” szöveg,

*c)* 9. § (2) bekezdés b) pont bb) alpontjában az „az öregségi nyugdíj legkisebb” szövegrész helyébe az „a szociális vetítési alap” szöveg,

*d)* 9. § (3) bekezdésében az „az öregségi nyugdíj legkisebb” szövegrész helyébe az „a szociális vetítési alap” szöveg,

*e)* 10. § (2) bekezdésében az „az öregségi nyugdíj legkisebb” szövegrész helyébe az „a szociális vetítési alap” szöveg,

*f)* 11. § (1) bekezdés a) pont ad) alpontjában az „az öregségi nyugdíj legkisebb” szövegrész helyébe az „a szociális vetítési alap” szöveg,

*g)* 12. § (1) bekezdés a) pontjában az „az öregségi nyugdíj legkisebb” szövegrész helyébe az „a szociális vetítési alap” szöveg,

*h)* 13. § (1) bekezdésében az „az öregségi nyugdíj legkisebb” szövegrész helyébe az „a szociális vetítési alap” szöveg,

*i)* 14. § (3) bekezdés c) pontjában az „az öregségi nyugdíj legkisebb” szövegrész helyébe az „a szociális vetítési alap” szöveg,

*j)* 15. § (4) bekezdés b) pontjában az „az öregségi nyugdíj legkisebb” szövegrész helyébe az „a szociális vetítési alap” szöveg,

*k)* 17. § (2) bekezdésében az „az öregségi nyugdíj legkisebb” szövegrész helyébe az „a szociális vetítési alap” szöveg,

*l)* 19. § (1) bekezdésében az „az öregségi nyugdíj legkisebb” szövegrész helyébe az „a szociális vetítési alap” szöveg,

*m)* 20. §-ában az „az öregségi nyugdíj legkisebb” szövegrész helyébe az „a szociális vetítési alap” szöveg

lép.

**6. §**

Hatályát veszti a helyi szociális ellátásokról szóló 6/2021. (VI. 11.) önkormányzati rendelet

*a)* 8. § (2) bekezdés i) pontja,

*b)* 18. §-a,

*c)* 21. § (1) bekezdés d) pontja,

*d)* 25. §-a,

*e)* 4. mellékletében foglalt táblázat 3. sora.

**7. §**

Az idősek karácsonyi juttatásáról szóló 21/2022. (X. 28.) önkormányzati rendelet 1. §-a helyébe a következő rendelkezés lép:

**„1. §**

(1) Balatonföldvár Város Önkormányzata 5.000 Ft értékű karácsonyi ajándékcsomag juttatásban részesíti a legkésőbb a tárgyévben a 60. életévet betöltő és a 65. életévet el nem érő életkor közötti személyeket.

(2) Az (1) bekezdés szerinti juttatásra az a személy jogosult, aki legkésőbb a tárgyév október 15. napján balatonföldvári lakóhellyel rendelkezett.”

**8. §**

Ez a rendelet 2023. március 1-jén lép hatályba.

Balatonföldvár, 2023. február 23.

**Holovits György Huba Dr. Törőcsik Gabriella**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2023. február 24. napján.

 **Dr. Törőcsik Gabriella jegyző**

*1. melléklet a 4/2023. (II. 24.) önkormányzati rendelethez*

1. A helyi szociális ellátásokról szóló 6/2021. (VI. 11.) önkormányzati rendelet 4. mellékletében foglalt táblázat 1. sora helyébe a következő rendelkezés lép:

„

|  |  |  |
| --- | --- | --- |
|  | ***(A*** | ***B)*** |
| **1** | **Étkeztetés** | 790 **Ft / nap** |

”